
Normand nyelv 


A Wikipédiából, a szabad enciklopédiából 

A normand nyelv (normandul normaund ) az újlatin nyelvek 
galloromán csoportjának o'il alcsoportjához tartozik. 
Normandiában és a Csatorna-szigeteken beszéli 
hozzávetőlegesen 50 000-100 000 személy, és az UNESCO a 
komolyan veszélyeztetett nyelvek közé sorolj a. b] Egységes 
nyelvként nincs sztenderd változata, csupán néhány helyi 
változatának van sztenderdizált helyesírása. 


Területi eloszlás, beszélők száma és 
státusz 

A normand nyelvet a kontinensen Franciaország Normandia 
régiójában, főleg a Cotentin-félszigeten és Caux-vidéken, valamint a Csatorna-szigeteken beszélik. 

A nyelv beszélőinek számáról csak becslések vannak. Pontos adatok csupán Jersey-szigetről vannak 2001- 
ből, ahol a helyi nyelvváltozatot 2874-en beszélték, Sark-szigetre vonatkozóan pedig 1998-ban húszra 
becsülték az ottani nyelvjárás beszélőit 

Egyesült Királyság 

Bailiffség (a nyelv 
helyi változata) 

A Wikimédia Commons tartalmaz 
normaund témájú 
médiaállományokat. 


Franciaországban a normándnak regionális nyelvi hivatalos státusza varija A cotentini nyelvjárást 
fakultációként tanítják néhány Manche département -beli iskolában. 





































Az Egyesült Királyságban hasonló státusza van a jersey-i 
nyelvjárásnak és a Guernsey-szigeten beszéltnek. Jersey- 
n fakultációként tanítják az iskolákban, és jelen van 
köztéri feliratokon. A guernsey-i nyelvjárás is tanulható 
néhány iskolában és megjelenik köztéri táblákon. 


Külső nyelvtörténet 



A 9. század-tói kezdve a 1L_ századig a mai 
Normandiában és a Csatorna-szigeteken vikingek 
csoportjai telepedtek le, akik angolszászokat is hoztak a normand nyelv elterjedése 
magukkalJ 4 ^ 5 ^ Állami szerveződést is hoztak itt létre, 
mely később a Normandiai Hercegség lett. Normandia 
neve maga a „normannok” népnévből, a vikingek egy másik 
elnevezéséből származik. Ezt a régiót és a szigeteket akkoriban már 
a mai Franciaország északi részén keletkezett o'rl nyelvet beszélő 
népesség lakta. Az itt letelepedett normannok felvették a keresztény 
vallást, és beolvadtak a helybéli lakosságba, nyelvüket is magukévá 
téve. Germán nyelvük a normand nyelv szupersztrátumát képezte, 
valamennyire befolyásolva azt. Ebből a szupersztrámmból kb. 200 
szó maradt fenn, és egyes hangtani vonások. 



A normand nyelv Angliába érkezett 1066-ban, amikor Normandia 
hercegének, Hódító Vilmosnak a serege meghódította. Ott az óangol 
nyelv hatása alatt fejlődött tovább, az anglonormandnak nevezett 
nyelv alakjában. 

O'il nyelvüket azok a normandiaiak is beszélték, akik a 11. 
században meghódították Szicíliát, ahol előbb grófságot alapítottak, 
majd a Szicíliai Királyságot, amely az Appennini-félsziget déli 
részére is kiterjesztette hatalmát. Az I. keresztes hadjárat idején 
szicíliai, többségükben normandiai lovagok, meghódítottak egy ma 
Szíria északi részén és Törökország ezzel határos részén elterülő 
régiót, ahol létrehozták az Antiochiai Fejedelemséget, amely a 13. 
század második feléig maradt fenn. 

A 17. és 18. században normand nyelvű franciák Kanadába 
vándoroltak ki. Az ott beszélt francia nyelvben máig fennmaradt 
némely normand szó. 

A nyelv egyes helyi változataiban a középkor idején jelentős 
irodalom létezett, főleg anglonormand nyelven. A 12. században élt 
Wace költőt tekintik a jersey-i nyelvjárásban létrehozott irodalom 
megalapítójaként. 

A 16., 17. és a 18. században a Rouenba különböző normand 
vidékekről odakerült szegény emberek nyelvváltozatain írtak 
szatirikus verseket. Dávid Ferrand a Caux-vidékből származó 
változaton tett közzé ilyeneket, Pierre Genty pedig a Perche- 
vidékből származó változatban. 


Normand nyelvű cégtáblás bár Le 
Becquet-ben, Cherbourg mellett. 


Welcome to Frcnch Lánc, the heart of 
Jersey’s French Quarter 

Séylí les belnv'nus S la Ruc és Frars^als. 
rpatllon du Quartchi Franca Is 

i Blenvenue S la Rue des Frar>^als, 
au ccpur du Quartier Francait 


Háromnyelvű felirat (angol, 
normand, francia) Jersey-n: „Isten 
hozta a franciák utcájában, a francia 
negyed szívében”. 



Többnyelvű tábla (az első a 
normand) guernsey-i idegenforgalmi 
irodában: „Isten hozott mindenkit”. 









































A francia mint nemzeti nyelv általánossá válásának folyamatában, 
ami a Franciaország különböző régióiban beszélt nyelvek elleni 
harccal járt együtt, a normand is lenézett lett és megindult az 
elhalása. Hagyományosan francia dialektusnak tekintették, de e 
folyamat következményeként patois („nyelvjárás” jelentésű szó, 
amely pejoratív értelmet kapott a hivatalos nézet miatt) rangra 
süllyedt, mint az összes többi helyi nyelv. Lényegében azonos 
folyamat zajlott le a Csatorna-szigeteken is az angol nyelv 
általánossá válása nyomában. Ennek ellenére a 19. században a 
normand irodalom feléledt. 

Jersey-n Róbert Pipon Marett jeleskedett szerzőként, Guernsey-n 
pedig Georges Métivier. Victor Hugó, aki egy ideig a Csatorna¬ 
szigeteken élt, tiszteletre és figyelemre méltónak tartotta az ottani 
nyelvet. A szigeteken élő embereknek szentelte a A tenger munkásai 
című regényét. Ebben használta a normand pieuvre ’ polip ’ szót, 
mely ezúton belekerült a francia sztenderd szókészletbe. 

A kontinensen is megjelent a 19. és a 20. században viszonylag sok 
normandul író szerző, Alfréd Roussel énekszerzőtől André Louis-ig, 
aki az első egészében normand nyelven írt regényt jelentette meg 
(Zabeth, 1969). 

Már 1859-ben jelent meg az első grammatikai munka a jersey-i 
nyelvváltozatról/ 6 ^ majd a 20. században sztenderdizálási szándékú írások jelentek meg, de nem jutottak el 
egységes sztenderdhez. 1950-ben Fernand Lechanteur író szabályozta a kontinentális normand helyesírását a 
cotentini változat alapján/ 7 ^ A jersey-i Frank Lemaitre megírta a Dictionnaire jersiais-frangais (Jersey-i- 
francia szótár) című munkát (1966), majd egyéb lexikográfiai írásokat és tankönyveket, és Marié de Garis 
kidolgozta a Dictiounnaire Angllais-Guernésiais (Angol-guernesey-i szótárt) (1967). 

Területi változatok 

A kontinensen a következő nyelvjárásokat különböztetik meg: 

■ a cotentini; 

■ a Bray-vidéki, amelyben egy másik o/7 nyelv, a pikárd hangtani hatásai érezhetők; 

■ a Caux-vidéki, két változattal: a Seine-Maritime dépertement- beli és az északi, Talou-vidéki, 
ugyancsak pikárd hangtani hatásokkal; 

■ a Roumois-vidéki, amely átmenet a caux-i és az Auge-vidéki között; 

■ a mára csaknem kihalt Auge-vidéki. 

A szigeteken beszélt normandnak, a jersey-i és a guernsey-i nyelvjárásokon kívül van még a Guernsey 
közelében található Sark-szigeten beszélt nyelvjárása is. Szintén a Guernsey-hez közel levő Alderney- 
szigeten is beszéltek egy normand nyelvjárást, amely a 20. században halt ki. 

Hangtan 

A normandban van néhány olyan fonéma, amely nincs meg a franciában. Ilyen az Isi magánhangzó / 8 ^ mely 
egyes nyelvjárásokban van jelen, és néhány mássalhangzó: /tf/ (magyar cs) Normandia északi felében és a 
szigeteken, /dj/ (magyar dzs) ugyanazon a területen, /ő/El csak Jersey-n, és /y// 10 ' Az utóbbi a francia h 

Le Coup d'oeil purin, szatirikus 
versek gyűjteménye 1773-ból. 





aspiré ’hehezetes h’-nak felel meg, mely germán (főleg frank) eredetű, és a normand cotentini nyelvjárásban 
egyes szerzők szerint a skandináv szupersztrátumnak köszönhetően maradt fenn, miközben a franciában már 
nem ejtik ki, csak hangűrt képezJ 11 ^ 12 ^ 

A mássalhangzókra vonatkozóan még az is jellemző, hogy a normandban fennmaradt a latin c /VJ kiejtése 
más magánhangzók előtt, mint e és i, miközben a franciában ez /J/-sé (magyar s) fejlődött: latin canto 
'énekelek’ > normand je caunte, francia je chante. 

Grammatika 


A normand igerendszerben fellelhetőek bizonyos különbségek a franciával szemben egyes igeidők 
használatát illetően, például az, hogy a szokásos nyelvi regiszterben is használatos a kijelentő mód egyszerű 
múlt idő és a subjonctif imparfait, miközben a franciában ezeket már csak az irodalmi nyelvben használják. 
Ugyanakkor az egyszerű múlt idő alakját tekintve mindegyik igeragozási csoporthoz tartozó szabályos igék 
esetében ugyanazok lettek a személyragok és az előttük álló magánhangzó. 

Germán mondattani vonásként fennmaradt egyes nyelvjárásokban a színeket jelentő melléknevekkel 
kifejezett jelző a főnév elé helyezése: eun neir qüyin vs. (franciául) un ebien noir ’fekete kutya’. 

Szókészlet 


A normand szókészlet főleg latin eredetű, de fennmaradt benne kb. 200 szó az északi ógermán nyelvből, pl. 
hougue < haugR ’domb’, mucre < mykr ’nedves’, mielle < melR ’dűne, homokos talaj’. 

Egyes északi ógermán szavak normand közvetítéssel a franciába és/vagy az angolba mentek át: dúnn > 
normand dum, dumet > (franciául) duvet ’pehely’; vík > normand viquet > (franciául) guichet, (angolul) 
wicket ’(ügyfélszolgálati) ablak’ stb. 

Egyéb, más eredetű szavak is kerültek az angolba normand közvetítéssel: caboche ’(nagy) fej’ (latin 
eredetű) > cabbage 'káposzta’, werre > war ’háború’ (frank eredetű), castel > castle ’kastély’ (okcitán 
eredetű) stb. 

A kanadai franciában is vannak normand szavak: asteure ’most’, ichite vagy icite ’itt’, v'lin ’méreg’ stbJ 12 ' 

A normand szókincs a szicíliai nyelvben is hagyott nyomokat: accattari < acater 'vásárolni’, trippari < 
triper ’ugrani’ stbJ l4 ' 

Ez a szócikk részben a Normand (https://fr.wikipedia.org/wiki/Normand) című francia Wikipédia-szócikk és 
a Norman language (https://en.wikipedia.org/wiki/Norman_language) angol Wikipédia-szócikk fordításán 

